**Oportunități de dezvoltare în formarea profesională/educația profesională, formarea duală din județul Harghita**

**I. Context**

În județul Harghita, în multe domenii, angajatorii se confruntă cu lipsa forței de muncă, iar în viitor deficitul forței de muncă calificate se poate accentua. Printre principalele motive se numără îmbătrânirea populației, creșterea migrației în rândul tinerilor și rata mare a abandonului școlar.

În ultimii ani s-a observat o oarecare redresare, dar creșterea calitativă și cantitativă a angajărilor în România, și astfel și în Transilvania și Ținutul Secuiesc, este o problemă arzătoare. În acest context, pe piața muncii din România tot mai multe companii întâmpină dificultăți în găsirea unei forțe de muncă de calitate.

Pentru a reduce nivelul șomajului, respectiv fenomenul „exodului de creiere” și a forței de muncă, este important ca tinerii, care părăsesc sistemele de formare profesională/formare duală/formare profesională a adulţilor, să aibă posibilitatea de a profita pe termen lung de cunoștințele dobândite în țară și să aibă șanse reale de a-și câștiga existența din profesia învățată.

**II. Probleme/Provocări**

* aprecierea socială scăzută a formării profesionale,
* subfinanţarea sistemului de formare profesională, determinând scăderea calitativă a acestuia,
* structură de instruire extrem de inflexibilă, lipsa metodelor de instruire duală,
* lipsa de specialiști - există o cerere mare de forță de lucru calificată la companii, de ex. industria de catering duce o mare lipsă de bucătari calificați și chelneri,
* potrivit antreprenorilor, absolvenții școlilor profesionale nu dețin cunoștințe, abilități și competențe adecvate, majoritatea aleg formarea profesională - VET - doar ca o ultimă soluție,
* manuale depășite, lipsa manualelor de specialitate de limba maghiară.

Pentru a realiza schimbări reale în acest domeniu, sunt necesare strategii și planuri de acțiune ale căror scop trebuie să se axeze pe restabilirea și consolidarea prestigiului educației profesionale, pe participarea activă a actorilor economici și pe asumarea responsabilității de către administrațiile publice locale. În același timp, luând în considerare dezvoltarea societății informaționale, a științei și a tehnologiei, în concordanță cu așteptările pieței în continuă schimbare, este necesar a se pune accent pe însușirea de noi abilități și competențe, atât în educația formală, cât și în cea non-formală – astfel, dincolo de abilitățile IT, abilitățile de limbi străine, cultură tehnică, cunoștințe și abilități antreprenoriale și sociale, este necesar a se pune accent pe dezvoltarea capacității de rezolvare a problemelor, gândirea critică, creativitate, colaborare, inteligența emoțională, capacitatea de a lua decizii, flexibilitatea cognitivă.

Avem convingerea că, pentru a reduce nivelul șomajului, respectiv fenomenul „exodului de creiere” și a forței de muncă, este important ca tinerii care părăsesc sistemele de formare profesională/formare duală să primească posibilitatea de a-şi valorifica cunoştinţele dobândite în cursul anilor de studiu pe meleagurile natale, iar pentru a realiza acest lucru, cea mai bună soluție este dacă, prin oferirea unor locuri de muncă și salarii adecvate, prin profesia pe care au învățat-o, le oferim oportunitatea de a se descurca în țara de baștină.

Consiliul județean nu are competență directă în domeniul educației, dar considerăm că este important ca educația profesională, prin creșterea calitativă continuă, să-şi recâştige aprecierea socială. Prin urmare, am acordat o atenție deosebită dezvoltării infrastructurii instituțiilor educaționale de formare profesională, asigurării unor condiții tehnice moderne, necesare instruirii practice, consolidării educației profesionale și orientării în carieră și prezentării de bune practici.

Consiliul Județean Harghita și Agenția Județeană de Dezvoltare Harghita fac constant eforturi pentru întărirea și dezvoltarea învățământului profesional și a formării profesionale duale în județul Harghita. Pentru stimularea educației profesionale, directorul Agenției Județene de Dezvoltare Harghita, împreună cu inspectorul școlar general, cu asociațiile întreprinzătorilor mici și mijlocii, cu liderii consiliilor locale și cu directorii școlilor, a inițiat organizarea mai multor vizite de fabrică. Ca rezultat al acestor vizite, în cadrul acordurilor de cooperare, ne-am asumat o serie de angajamente. Scopul acestor acorduri este stimularea cooperării între școlile profesionale, operatorii economici și autoritățile locale, dezvoltarea învățământului profesional și reducerea lipsei de personal calificat.

Considerăm că este important ca, prin aplicarea educației bazate pe competențe prin introducerea și prin achiziționarea și introducerea unor proceduri inovatoare necesare organizării învățării, cum ar fi metodele cooperative, educația bazată pe proiecte, să oferim tinerii în așa fel încât să devină adulți creativi, capabili de învățare pe tot parcursul vieții, care sunt capabili de a se adapta cerințelor de muncă în continuă schimbare ale societăţii secolului al XXI-lea.

Dorim ca în sectoarele care duc lipsă de personal, prin educația non-formală, să asigurăm personal calificat pe piața muncii. Școala Populară de Artă și Meserii „Vámszer Géza” din Miercurea Ciuc contribuie la consolidarea programelor de formare profesională prin mai multe specializări: formare profesională pentru meseria de tâmplar, sculptură în lemn, sculptură de poartă secuiască, cursuri de tâmplărie, pictură populară pe mobilier, confecționare de costume populare tradiționale, țesut și cusut, broderie, confecții din dantelă, confecționare accesorii pentru costume populare, împâslire, ceramică, piele, mărgele, construirea de instrumente muzicale populare, forjare, cursuri de dans popular și muzică populară, sunt doar câteva care sunt incluse în oferta de instruire a școlii populare.

**Formare profesională duală din România**

Menționăm ca un aspect pozitiv că, începând cu anul școlar 2017-2018, urmând modelul german, odată cu crearea cadrului legal, s-au pus bazele învățământului dual și în România. Durata învățământului profesional este de trei ani, grupul țintă sunt elevii care au absolvit opt clase. Acestor elevi sunt asigurate șanse egale, fiindu-le oferit posibilitatea de a se înscrie la un liceu teoretic sau profesional, dând un examen diferențiat, după ce au terminat cele trei ani de învățământ dual.

În România elevii din învățământul dual beneficiază de burse profesionale (200 lei - de la bugetul de stat) și minim 200 de lei de la agenți economici. Elevii care au ales această formă de învățământ pot primi de la agenți economici care oferă stagiul de practică o bursă de studiu, premii, îmbrăcăminte de protecție și alte facilități.

1. **Sarcini concrete, directive și sugestii:**

Considerăm că este extrem de important ca atât în educația formală, cât și în cea non-formală să se pună accent pe însușirea de noi abilități și competențe,– astfel, dincolo de abilitățile IT, abilitățile de limbi străine, cultură tehnică, cunoștințe și abilități antreprenoriale și sociale, este necesar a se pune accent pe dezvoltarea capacității de rezolvare a problemelor, însușirea gândirii critice, creativitate, colaborare, inteligența emoțională, capacitatea de a lua decizii, flexibilitatea cognitivă.

Considerăm că este important să introducem și să dezvoltăm metode de predare bazate pe proiecte în vederea pregătirii tinerilor pentru a putea răspunde noilor cerințe ale pieței muncii și dezvoltarea competențelor necesare acestor provocări.

De asemenea, considerăm că serviciile de orientare și consiliere în carieră și consilierea pe piața muncii sunt acele factori cheie care pot contribui la dezvoltarea potențialului profesional al tinerilor.

Este recomandat ca activitățile de orientarea în carieră, orientarea profesională a elevilor să înceapă chiar din clasa a V-a a școlii gimnaziale, sau chiar din clasele elementare, punându-se accent pe cunoașterea de sine și pe competențele individuale.

Sistemele de educație și formare profesională ar trebui să asigure dezvoltarea continuă a profesională a cadrelor didactice, formatorilor și mentorilor care participă la formarea profesională.

Ar trebui depuse eforturi pentru consolidarea sistemelor de educație și formare bazate pe mai multe piloane pentru ca, în vederea dezvoltării unei cariere profesionale de succes, tinerii să aibă posibilitatea de a învăța mai multe meserii.

1. **Posibilități de cooperare**

Deoarece Ungaria tratează subiectul în mod exemplar, în domeniul educației profesionale încurajăm acțiunile comune cu actorii vieții publice și politice maghiare. Considerăm ca fiind util și necesar schimbul de experiență profesională în domeniile precum formarea profesională în Ținutul Secuiesc, formarea consilierilor, activități de orientare în carieră, înființarea fermelor, formarea bucătarilor și altele.

Neajunsurile, lipsurile se manifestă în procesul de dotare a atelierelor, lipsa instructorilor calificați și lipsa manualelor în limba maghiară. Prin urmare, pentru a asigura resursele umane, materialele didactice și infrastructura educației profesionale de calitate, cerem sprijinul actorilor vieții publice și politice din Ungaria.

În același timp considerăm că este extrem de important, atât în educația formală, cât și în cea non-formală, schimbul de bune practici cu școlile din Ungaria în ceea ce privește abilitățile IT, abilitățile de limbi străine, cultură tehnică, cunoștințe și abilități antreprenoriale și sociale, capacitatea de rezolvare a problemelor, însușirea gândirii critice, creativitate, colaborare, inteligența emoțională, capacitatea de a lua decizii, flexibilitatea cognitivă.

 Considerăm că este important implicarea resurselor maghiare prin preluarea experiențelor și a bunelor practici din Ungaria, respectiv introducerea și dezvoltarea metodelor de predare bazate pe proiecte pentru implementarea cu succes a sarcinilor tinerilor, prin urmare, recomandăm și aici împărtășirea bunelor practici din Ungaria.

 Recomandăm o cooperare bine orientată în acest domeniu, deoarece, pentru ca tinerii noștri să primească o pregătire profesională care să susțină munca în țară și nu în străinătate, bunele practici și experiențe merită introduse și în Ținutul Secuiesc. Dezvoltarea educației profesionale, a formării duale și a orientării profesionale poate contribui la toate acestea.